# Obavijest o održavanju radionica – tip operacije 6.2.1 “Potpora ulaganju u pokretanje nepoljoprivrednih djelatnosti u ruralnim područjima”

9. veljače 2018

Ministarstvo poljoprivrede u suradnji s Agencijom za plaćanja u poljoprivredi, ribarstvu i ruralnom razvoju organizira radionice za potencijalne korisnike **mjere 6 “Razvoj poljoprivrednih gospodarstava i poslovanja”**, podmjere 6.2, tipa operacije 6.2.1 “Potpora ulaganju u pokretanje nepoljoprivrednih djelatnosti u ruralnim područjima” iz Programa ruralnog razvoja Republike Hrvatske za razdoblje 2014. – 2020.

**Radionica je namijenjena korisnicima upisanim u Upisnik poljoprivrednika najmanje jednu godinu prije podnošenja Zahtjeva za potporu, koji pripadaju ekonomskoj veličini iskazanoj u ukupnom standardnom ekonomskom rezultatu od najmanje 1.000 eura.**

Podsjećamo, u Narodnim novinama, broj 1/2018 od 3. siječnja 2018. godine objavljen je [**Pravilnik**](http://ruralnirazvoj.hr/pravilnik-o-izmjeni-pravilnika-o-provedbi-tipa-operacije-6-2-1-potpora-ulaganju-u-pokretanje-nepoljoprivrednih-djelatnosti-u-ruralnim-podrucjima/) koji definira uvjete prihvatljivosti za korištenje **tipa operacije 6.2.1.”Potpora ulaganju u pokretanje nepoljoprivrednih djelatnosti u ruralnim područjima”.**

Agencija za plaćanja u poljoprivredi, ribarstvu i ruralnom razvoju raspisala je natječaj, a **prijave na natječaj podnose se od 12. ožujka do 23. travnja 2018. godine**. Više informacija o provedbi natječaja pronađite na sljedećoj[**poveznici.**](http://www.apprrr.hr/podmjera-62-potpora-ulaganju-u-pokretanje-nepoljoprivrednih-djelatnosti-u-ruralnim-podrucjima-2553.aspx)

Svrha natječaja je stvaranje novih nepoljoprivrednih djelatnosti na poljoprivrednim gospodarstvima uz održavanje postojeće zaposlenosti ili stvaranje novih radnih mjesta s ciljem smanjenja depopulacije i poticanja održivog razvoja ruralnih područja, a cilj radionice je približiti korisnicima postupak i način prijave na natječaj.

Planirana je prezentacija koja će biti održana u Zagrebu, u četvrtak, 15. veljače 2018., a ciljana skupina su djelatnici Savjetodavne službe, regionalni koordinatori, poslovni savjetnici, lokalne akcijske grupe.

U nastavku možete pronaći raspored održavanja radionica, a prijaviti se možete putem sljedećeg prijavnog  [**OBRASCA.**](https://docs.google.com/forms/d/e/1FAIpQLSeT2HUVDBlNO8IrlKHegTFAwXCNVBFHxAK6bCEMpeaihLtE7Q/viewform)

|  |  |  |  |  |
| --- | --- | --- | --- | --- |
|  **r. br.** | **Mjesto** | **Datum** | **Adresa** | **Vrijeme** |
| 1. | Otočac | 13.02.2018. | HGK Županijska komora Otočac, Ulica kralja Zvonimira 61, 1. kat | 11,00 sati |
| 2. | Obrovac | 13.02.2018. | Dom kulture Obrovac – velika dvorana, Trg Franje Tuđmana 2 | 15,00 sati |
| 3. | Buzet | 16.02.2018. | Pučko otvoreno učilište, kino dvorana, II. istarske brigade 2 | 11,00 sati |
| 4. | Glina | 19.02.2018. | Hrvatski dom Glina, Stjepana i Antuna Radića 10 | 11,00 sati |
| 5. | Daruvar | 20.02.2018. | Pučko otvoreno učilište, Trg kralja Tomislava 14a | 11,00 sati |
| 6. | Osijek | 21.02.2018. | HGK, Županijska komora Osijek, Europska avenija 13 | 14,00 sati |
| 7. | Požega | 22.02.2018. | HGK, Županijska komora Požega, Vukovarska 6 | 14,00 sati |
| 8. | Split | 27.02.2018. | Velika dvorana Sveučilišne knjižnice, Ruđera Boškovića 31 | 12,00 sati |
| 9. | Imotski | 28.02.2018. | Pučko otvoreno učilište, Ante Starčevića 7 | 10,00 sati |
| 10. | Zagreb | 02.03.2018. | Kino dvorana Ministarstva gospodarstva, Ulica grada Vukovara 78 | 10,00 sati |

# Obavijest o održavanju radionica – tip operacije 4.1.1. “Restrukturiranje, modernizacija i povećanje konkurentnosti poljoprivrednih gospodarstava”

9. veljače 2018

Ministarstvo poljoprivrede u suradnji s Agencijom za plaćanja u poljoprivredi, ribarstvu i ruralnom razvoju organizira radionice za potencijalne korisnike **mjere 4 “Ulaganja u fizičku imovinu”**, podmjere 4.1., tipa operacije **4.1.1. “Restrukturiranje, modernizacija i povećanje konkurentnosti poljoprivrednih gospodarstava”** iz Programa ruralnog razvoja Republike Hrvatske za razdoblje 2014. – 2020.

Podsjećamo korisnike da na sljedećoj [**POVEZNICI**](http://ruralnirazvoj.hr/mjere/mjera-4/)mogu pronaći više informacija vezanih uz načine i uvjete provođenja mjere 4 “Ulaganja u fizičku imovinu”, podmjere 4.1. “Potpora za ulaganja u poljoprivredna gospodarstva” iz Programa ruralnog razvoja Republike Hrvatske za razdoblje 2014. – 2020.

Uskoro se objavljuje natječaj za **sektor biljne proizvodnje** za navedeni tip operacije, a sve informacije pratite na mrežnoj stranici [**ruralnog razvoja**](http://ruralnirazvoj.hr/)**,** [**Agencije za plaćanja**](http://www.apprrr.hr/)i [**društvenim mrežama.**](https://www.facebook.com/ruralnirazvojrh/)

Planirana je prezentacija koja će biti održana u Zagrebu, u četvrtak, 15. veljače 2018., a ciljana skupina su djelatnici Savjetodavne službe, Regionalni koordinatori, poslovni savjetnici, lokalne akcijske grupe.

U nastavku možete pronaći raspored održavanja radionica, a prijaviti se možete putem sljedećeg prijavnog [**OBRASCA.**](https://docs.google.com/forms/d/e/1FAIpQLSfsruKwq-xeyvGev12wxEZLfqvy9GN3S6qrr4N_OIwJUHqb9g/viewform)

|  |  |  |  |  |
| --- | --- | --- | --- | --- |
| r.br | Mjesto | Datum | Adresa | Vrijeme |
| 1. | Osijek | 21.02.2018. | HGK Županijska komora Osijek, Europska avenija 13 | 12,00 sati |
| 2. | Bjelovar | 23.02.2018. | HGK Županijska komora Bjelovar, Petra Preradovića 4/1 | 11,00 sati |
| 3. | Split | 27.02.2018. | Velika dvorana Sveučilišne knjižnice, Ruđera Boškovića 31 | 14,00 sati |
| 4. | Zagreb | 02.03.2018. | Kino dvorana Ministarstva gospodarstva, Ulica grada Vukovara 78 | 12,00 sati |
| 5. | Poreč | 05.03.2018. | Pučko otvoreno učilište, Narodni trg 1 | 13,00 sati |